# **Устав**

**на НЧ “ Христо Ботев - 1928 г.”**

**с.Обретеник, общ.Борово, обл.Русе**

## 

## **ГЛАВА ПЪРВА ОБЩИ ПОЛОЖЕНИЯ**

**Чл.1:** Народно Читалище “Христо Ботев - 1928 г.” е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата и осъществява обществено – полезна дейност. То работи на принципите на доброволността, демократизма и автономията.

**Чл.2:** В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

**Чл.3:** Читалището е юридическо лице с нестопанска цел. То подлежи на вписване в регистъра на Окръжния съд.

**Чл.4:** Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл.5:** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

**Чл.6:** Читалището работи във взаимоотношения и с други културни и научни институти, учебни заведения,обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

## **ГЛАВА ВТОРА ЦЕЛИ, ДЕЙНОСТИ И ЗАДАЧИ**

**Чл.7:** Целта на читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението.

2. Запазване на обичаите и традициите на българския народ.

3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.

4. Възпитаване и утвърждаване на националното самосъзнание.

5. Осигуряване на достъп до информация.

**Чл.8:** За постигането на своята цел читалището извършва следните дейности:

1. Поддържа библиотека, читални,фото-,фоно-.,филмо и видеотеки, както и създава и поддържа електронни информационни мрежи.

2. Организира школи, кръжоци, курсове, клубове, кино- и видеопоказ, празненства, концерти, чествания и младежки дейности

3. Развива и подпомага любителското художествено творчество.

4. Събира и разпространява знания за родния край.

5. Създава и съхранява музейни колекции съгласно Закона за културното наследство.

6. Предоставя компютърни и интернет услуги.

7. Предоставя социални услуги.

**Чл.9:**

1. Читалище „ Христо Ботев - 1928 г.” може да развива допълнителна стопанска дейност, свързана с предмета на основната му дейност в съответствие с действащото законодателство, като използва приходите от нея за постигане на определените в устава цели.Читалището не разпределя печалба.

2. Читалище “ Христо Ботев - 1928 г.” няма право да предоставя собствено или ползвано от него имущество възмездно или безвъзмездно:

- за хазартни игри и нощни заведения;

- за дейност на нерегистрирани по Закона на вероизповеданията религиозни общности и юридически лица с нестопанска цел на такива общности;

- за постоянно ползване от политически партии и организации;

- на председателя, секретаря, членовете на настоятелството и проверителната комисия и на членовете на техните семейства.

## **ГЛАВА ТРЕТА УЧРЕДЯВАНЕ, ПРЕКРАТЯВАНЕ, ЧЛЕНСТВО**

**Чл.10:**

1. Читалище " Христо Ботев - 1928 г.” е основано през 1928 година.

2. То се регистрира в окръжния съд в съответствие с § 2 от предходните и заключителни разпоредби и в МК в съответствие с чл.10 от Закона за народните читалища

3. Всяка промяна на вписаните в съдебния регистър обстоятелства се заявява в съда в съответствие с чл.9, ал. 4 от ЗНЧ.

**Чл.11:**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.

2. Читалището може да бъде прекратено и по решение на окръжния съд съгласно чл.27 от ЗНЧ.

**Чл.12:** Членовете на читалище “Христо Ботев - 1928г.” могат да бъдат индивидуални, колективни, почетни, дарители.

**Чл.13:**

1. Индивидуалните членове са български граждани. Те са действителни и спомагателни.

2. Действителни членове са дееспособни лица, които плащат редовно членския си внос, трябва да са навършили 18 г. и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.

3. Спомагателни членове са лица до 18 години, които нямат право да избират и да бъдат избирани и имат съвещателен глас. Те плащат членския си внос в намален размер – 2.00 лв.

4. Членството се учредява или продължава с акта на плащането на членския внос . Води се регистър на читалищните членове.

5. Членството се прекратява:

- с писмено заявление на читалищния член;

- когато не участва в дейността на читалището;

- когато не е платен членският внос в рамките на календарната година;

- когато не участва в три последователни заседания на Общото събрание;

- когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

6. Нови членове се приемат от Общото събрание.

7. Броят на членовете на читалище” Христо Ботев - 1928 г. “ е не по–малко от 50.

**Чл.14:**

I. ЧЛЕНОВЕТЕ на читалище " Христо Ботев - 1928 г.” имат право:

1. Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.

2. Да получават информация за дейността на читалището.

3. Да участват в обсъждане на дейността на читалището.

4. Да ползват с предимство неговата база и услугите му.

II. ЧЛЕНОВЕТЕ на читалище " Христо Ботев - 1928 г.” са длъжни:

1. Да плащат редовно членския си внос в размер на 3.00 лв.

2. Да спазват Устава на читалището.

3. Да участват според възможностите си в дейността на читалището.

4. Да опазват недвижимото имущество и предприемат стъпки за обогатяването му.

5. Да не уронват доброто име и престижа на читалище "Христо Ботев - 1928 г.”

**Чл.15:**

I. Колективни членове на читалище " Христо Ботев - 1928 г.” могат да бъдат:

1. Професионални и стопански организации.

2. Търговски дружества, регистрирани по установения ред, кооперации и сдружения с нестопанска цел.

3. Културно-просветни и любителски клубове, творчески колективи, учебни заведения.

II. Колективните членове съдействат:

1. За осъществяване на целите на читалище " Христо Ботев - 1928 г.”

2. Подпомагат финансово дейностите по поддържането и обогатяването на материалната база.

3. Имат право на един глас.

III. Членството на колективните членове се учредява и поддържа чрез писмено споразумение или договор, които не могат да накърняват интересите на читалище „Христо Ботев - 1928 г.”

IV. Колективното членство се прекратява:

1. По писмено искане на колективен член.

2. При фактическо прекъсване на взаимоотношенията между колективен член и читалище " Христо Ботев - 1928 г.” в продължение на една календарна година.

**Чл.16:** Почетните членове на читалище " Христо Ботев - 1928 г.” са български и чужди граждани, както и дарители с изключителни заслуги към него.

## **ГЛАВА ЧЕТВЪРТА УПРАВЛЕНИЕ**

**Чл.17:** Органите за управление на читалище " Христо Ботев - 1928 г.” са:

1. Общото събрание.

2. Читалищното настоятелство.

3. Проверителната комисия.

**Чл.18:** Върховен орган на читалището е Общото събрание. То се състои от всички членове на читалището, имащи право на глас.

Чл.19: **Общото събрание:**

1. Изменя и допълва Устава.

2. Избира и освобождава членове на Настоятелството, Проверителната комисия и Председателя.

3. Изключва членове на читалището.

4. Определя основните насоки за дейността на читалището.

5. Взема решения за членуване или прекратяване на членството в Читалищно сдружение.

6. Приема бюджета на читалището.

7. Приема годишния отчет до края на януари на следващата година.

8. Обявява почетни членове, в т.ч. дарителите.

9. Отменя решения на органите на читалище " Христо Ботев - 1928 г.”.

10. Взема решения за отнасяне до съда на незаконосъобразни действия на ръководството или на отделни членове.

11. Взема решение за прекратяване на читалището. Решенията на Общото събрание са задължителни за другите органи на читалището.

12. Определя размера на членския внос.

13. Взема решения за откриване на клонове на читалището след съгласуване с общината.

**Чл.20: Събрания**

1. Редовно общо събрание на Народно читалище " Христо Ботев - 1928 г.” се свиква от Настоятелството веднъж годишно.

2. Извънредно общо събрание на Народно читалище " Христо Ботев - 1928 г.” може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.

3. Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.

4. Общото събрание е законно, ако присъстват най-малко половината от имащите право на глас членове на Народно читалище " Христо Ботев - 1928 г.” При липса на кворум събранието се отлага с един час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

5. Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.

6. Две трети от членовете на Общото събрание на Народно читалище” Христо Ботев 1928 г.” могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.

7. Искът се предявява в едномесечен срок от узнаването на решението, но не по-късно от една година от датата на вземане на решението.

8. Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.21: Читалищното настоятелство:**

I. Изпълнителен орган на Народно читалище " Христо Ботев -1928 г.” е Читалищното настоятелство. То може да се състои от 5 /пет/ до 11 /единадесет/ члена, избрани за 3 /три/ години. Те не могат да имат роднински връзки по права и съребрена линия до четвърта степен, което удостоверяват с декларация и носят отговорност по реда на чл.313 от НК.

II. Настоятелството :

1. Свиква общото събрание и изпълнява взетите от него решения.

2. Подготвя и внася в Общото събрание проект за бюджет на читалището, следи за изпълнението му и утвърждава щата му.

3. Подготвя и внася в Общото събрание отчет по бюджета и дейността на читалището.

4. Назначава Секретаря на читалището и утвърждава длъжностната му характеристика.

5. Взема решения относно изпълняването на програмата и приетия годишен бюджет.

6. Взема решения за назначаване на щатния и хонорования персонал и за определяне на хонорарите им и трудовите възнаграждения.

7. Приема годишни планове за работата на читалището и програмите на отделните колективи.

8. Взема решения за сдружаване на читалището, с изключение на решения, свързани по чл.14, ал.1, т.6 от ЗНЧ.

9. Решава въпросите за създаване и закриване на колективи за художествено творчество, школи, курсове и други.

10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.

11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.

12. Взема решения за морално и материално стимулиране и поощряване на читалищни членове и дейци, работещи в читалището.

III. Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл.22:**

1. Председателят на читалището се избира пряко от Общото събрание за три години въз основа на чл.17 от ЗНЧ.

2. Председателят представлява читалището.

3. Свиква и ръководи заседанията на Настоятелството и председателства Общото събрание.

4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.

5. Отчита дейността си пред Читалищното настоятелство.

**Чл.23:**

1. Секретарят на читалището:

- организира изпълнението на решенията на Настоятелството, включително решенията за изпълнението на бюджета;

- организира текущата основна и допълнителна дейност;

- отговаря за работата на щатния и хонорувания персонал;

- представлява читалището заедно и поотделно с Председателя.

2. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.24:**

1. Проверителната комисия се състои от 3 членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен. Избраните удостоверяват тава със съответните декларации при вписване на обстоятелствата в ОС.

2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.

3. При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.

4. Комисията взема решения с мнозинство повече от половината.

**Чл.25:** Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца, Общото събрание избира нов Председател или попълва състава на съответния орган.

**Чл.26:** Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

**Чл 27:** Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

## **ГЛАВА ПЕТА ИМУЩЕСТВО И ФИНАНСИ**

**Чл.28:** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл.29:** Народното читалище полага еднакви грижи на добър стопанин за опазване и обогатяване както на собственото, така и на ползваното имущество.

**Чл.30:** Читалището набира средства от следните източници:

1. Членски внос.

2. Културно-просветна и информационна дейност, включително школи и курсове.

3. Субсидия от държавния бюджет и от Общината.

4. Наеми от движимо и недвижимо имущество..

5. Дарения и завещания.

6. Други приходи, включително от стопанска дейност.

**Чл.31:** Единният читалищен бюджет се формира от всички приходоизточници - собствени и от субсидии.

**Чл. 32.** Недвижимото и движимото имущество, собственост на читалището, както и приходите от него не подлежат на принудително изпълнение, освен за вземания, произтичащи от трудови правоотношения.

**Чл.32:** Читалищното настоятелство изготвя годишния отчет за приходите и разходите,

който се приема от Общото събрание.

**Чл.33:**Отчетът за изразходваните от бюджета средства се представя в общината, на чиято територия се намира читалището в срок до 31 март на следващата година.

**Чл.34:** Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалището въз основа на финансово обезпечени договори , сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.
4. Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

Счетоводната отчетност се води в съответствие със Закона за счетоводството и подзаконовите документи.

## **ГЛАВА ШЕСТА ПРЕКРАТЯВАНЕ**

**Чл.35:** Читалището може да бъде прекратено по решение на Общото събрание или на Окръжния съд.

**Чл.36:** Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.
4. Не е учредено по законния ред.
5. Е обявено в несъстоятелност.
6. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.
7. Прекратяването на читалището по искане на прокурора се вписва служебно.
8. За неуредени в ЗНЧ случаи се прилага Законът за юридическите лица с нестопанска цел.

## **ГЛАВА СЕДМА**

## **ЗАКЛЮЧИТЕЛНИ РАЗПОРЕДБИ**

1. Читалището има име - " Христо Ботев - 1928 година”.
2. Читалището има кръгъл печат, надпис Народно Читалище " Христо Ботев - 1928г." с окръжност в средата с годината на основаването - 1928 г.
3. Празник на Читалището е 24 май.

**ПРЕДСЕДАТЕЛ НА НЧ ”ХРИСТО БОТЕВ 1928”, С.ОБРЕТЕНИК**

**ЕЛЕНКА СИМЕОНОВА СТАМАТОВА**

СПИСЪК

НА ЧЛЕНОВЕТЕ НА ЧИТАЛИЩНОТО НАСТОЯТЕЛСТВО

И НА ПРОВЕРИТЕЛНАТА КОМИСИЯ

НА НЧ”ХРИСТО БОТЕВ-1928” –С. ОБРЕТЕНИК, ОБЩ.БОРОВО, ОБЛ.РУСЕ

ЧИТАЛИЩНО НАСТОЯТЕЛСТВО

1. Еленка Симеонова Стаматова – председател
2. Миглена Кръстева Димитрова – секретар
3. Валентина Радева Йорданова - член
4. Валентина Димитрова Ефтимова - член
5. Венетка Кирилова Радева - член
6. Величка Николова Миланова - член
7. Хълмия Енверова Чаушева - член
8. Даринка Иванова Тотева - член
9. Илия Стоянов Илиев - член

ПРОВЕРИТЕЛНА КОМИСИЯ

1. Марийка Димитрова Колева – председател
2. Елена Тодорова Коларова – член
3. Венетка Йорданова Кънчева -член

ОТЧЕТ

ЗА ДЕЙНОСТТА НА НЧ "ХРИСТО БОТЕВ-1928", С.ОБРЕТЕНИК

ПРЕЗ 2019 ГОДИНА

Българското читалище е мястото, където се съхраняват и пресъздават българските традиции и обичаи. В него е запалена искрата, от която пламва огъня на българското възраждане. Читалището е тази институция, която събира в едно любовта към книгата чрез библиотеката си, обичта към танца, песента и театъра, чрез любителските колективи и школи. В последните години изградените информационни центрове, с достъп до интернет, правят институцията ни част от динамично променящия се глобален свят.

Читалището е с отворени врати за различните поколения, социални групи и етнически общности, които желаят да се докоснат до новите достижения на културата. Тук е мястото, където широк кръг деца и възрастни от дълги години изучават културно-историческото наследство на родния край, занимават се с творчество и ползват различни видове услуги,водени от потребността и стремежа към по-богата духовност. Тази именно потребност, в с. Обретеник, от дълги години, задоволява НЧ „Христо Ботев-1928”.

Историческата музейна сбирка и картинната галерия към читалището се утвърдиха, като място, където редовно се провеждат възпоменателни тържества, беседи, учебни часове по повод на бележити дати и за затвърждаването на учебния материал. Те бяха посетени, както от групи и жители от околните села, така и от групи от по-далечни населени места. Едни от тях са: ученици и учители от училището от с. Първомай, група от гр. Велико Търново , гр. Измит, гр.Бурса и Дания.

А доказателство, че те съществуват е издирвателско-събирателна дейност на "Клубът на крайеведа", който сближава жителите на селото и укрепва националната им гордост, като издирва не само предмети на бита от минало време, но и песни и обичаи от местния фолклор, които самодейните състави изпълняват и пресъздават с много любов.

През последната година фондът на музейната сбирка е обогатен с носии и предмети на бита, дарени от Николинка Драгозова, Вилдан Ибрямова, Сениха Махмудова, Лиляна Янкова и др.

Важна роля играе и читалищната библиотеката. Тя разполага с 13082 бр. библиотечни единици, които задоволяват населението във всяко жанрово отношение. Продължава попълването на електронния каталог, който помага на читателитеда се осведомят за наличната литература по електронен път, с която разполага библиотеката.

През отчетния период в библиотека са постъпили общо 104 бр. книги, дарение от Димитър Илиев , Шазие Ахмедова и Сдружение „За градски читални”-гр. София.

Периодичните издания, които сме абонирали през 2019г. са: в-к ”Лечител”, “Пенсионери”, ”Уикенд”, „Клуб 100”, „Хоби фермер”.

Броят на читателите за 2019г. е 179, разпределен така:

* читатели по възраст:
* до 14 години – 97
* над 14 години -82

Посещенията през годината са 1807, а заетите библиотечни единици – 4258 на брой. Редовни читатели са: Христо Драганов, Иванка Билчева, Еленка Стаматова, Борислава Веселинова, Анжелина Драганова, Виолета Дамянова, Венетка Кънчева, Анжелина Петрова, Селин Ефраимова, Цветомир Тодоров, Марийка Петрова, Денка Георгиева, Милка Игнатова, Иван Христов Стоянов, Венетка Кирилова, Мария Диманова, Иван Пейков, Янка Кирилова, Тюркян Кираджиева, Димитър Димитров, Мелиз Мейсудова, Айджан Ерханова , Филиз Арун , учениците и учителите от ОУ "П.Р.Славейков", ученици от горен курс, студенти.

Читалищната библиотека винаги е била и средище на духовност за поколения обретенчани. Тази си мисия тя осъществява чрез провеждане на срещи, разговори, утра, изложби и викторини. В библиотеката се проведоха редица учебни часове, където децата се запознаха със справочната литература на читалнята, с творчеството на Елин Пелин, Ангел Каралийчев , Петко Р. Славейков, Христо Ботев, Любен Каравелов, Чудомир. За поредна трета година участвахме в националната кампания ”Чети с мен”, като най-активни бяха учениците от 2 и 4 класове при ОУ”П.Р.Славейков”и децата от ДГ – с. Обретеник .

На читатели и външни потребители се предлагат различни услуги: заемане на книги и периодични издания за дома, използване на справочна литература в читалня, копирни и компютърни услуги, скенер, достъп до интернет, съдействие при търсене на информация от различен тип, помощ при изготвяне и попълване на документи.

През 2017г.в нашето село се започна ремонт на църквата по проект,за целта създадохме група от доброволци, които отново , активно се включиха в почистването и освежаването на църковния храм.

През изминалата година активно се развиваше и художествената самодейност, като любителските състави към читалището допринесоха много за формирането на културния облик на с. Обретеник и Общината. Те участваха във всички местни празници, обществени събития и годишнини.

Действащите самодейните състави към ЧН "Христо Ботев-1928 " са 6 на брой. Те са:

* + Самодеен театрален колектив
  + Женска певческа група за автентичен фолклор
  + Група за обичаи
  + Детска фолклорна група
  + Група за художествено слово
  + Клуб на крайеведа

Изявите на самодейните съставите през 2019 г. са :

1. Местни: -Сурвакане по домовете, Бабинден, Трифон Зарезан, Посрещане на Баба Марта, Ден посветен на жената-8 март, Посрещане на Първа пролет, Лазаруване по домовете, Великден,24 май, Празник на детето, Коледуване по домовете, изготвяне на кулинарни изложби и витрини с определена тематична насоченост, викторини , учебни часове, детски утра.

2. Регионални –Фолклорен фестивал „Жива вода”-с.Каран Върбовка; Празник на рибата-с.Батин и „Ден на ябълката” в с. Екзарх Йосиф, участие в Четвърти фолклорен събор „Обичаите по нашенски”- с. Новград, Участие в „Празник на плодородието” – с. Чилнов, където се представихме с характерни местни ястия и песни, участие в постановката „Един пазарен ден преди 100 години”- гр. Борово.

3. Национални – Участие на ДТС в 16-я Международен детски ромски фестивал „Отворено сърце” – гр.В. Търново .

Участие във Фолклорен фестивал „От Дунав до Балкана”-гр.Борово, където ЖПГАФ се класира на първо със златен медал в категория „Изворен фолклор” .

Както всяка година, така и тази на 1 Март посрещнахме Баба Марта, заедно с децата от ДГ „Бодра смяна”с много песни, танци и стихотворения, където тя раздаде сладки изкушения и закичи с мартенички малки и големи за здраве и берекет.

Националният празник на България – 3-ти март, се отбеляза с изготвяне на витрина, рецитал и полагане на венци пред паметника-костница на загиналите руски войници по време на Освободителната руско-турска война, пред паметника, в чест на освобождението на с. Обретеник от османско робство и паметната плоча на загиналите през войните, посещение в Музейната сбирка на гости, деца и самодейци от селото и региона.

Отново празникът „Великден” и тази година се отбеляза с традиционно лазаруване по домовете , с подредбата на великденска изложба на козунаци, боядисани яйца и характерни ястия за празника, на детски рисунки, картички и предмети.

През месец май самодейния театрален колектив при НЧ представи театралната постановка - „Димо Перушинков ще се жени”.

Празникът на детето, Първи юни се отпразнува с децата от ДГ, където малчуганите отново ни изненадаха с много песни , танци, стихотворения и сценки, за което получиха за награда от наша страна поздравления, балони и разнообразни лакомства.

Деня на патрона на читалището Христо Ботев и на загиналите за свободата на България 2-ри юни, по традиция, се чества тържествено с изготвяне на витрина ,митинг-проверка и заря, съвместно с училището и Кметството.

И през изминалата година проведохме литературна среща, на която представихме част от поетичното творчество на нашия земляк Тодор Билчев.

Поетесата Татяна Стоянова, на която корените й са от с. Обретеник ни предостави своята първа стихосбирка „Гласове в полет”,която читалището издаде и представи на своите жители. Събитието бе заснето от телевизия Кис-13.

През годината се проведоха литературни часове с учениците от ОУ по различна тематика. Включихме се активно и в националното четене в края на годината, посветено на детската книга с децата от ДГ- с. Обретеник.

За Новогодишни празници се пресъздаде във фоайето Коледен кът -„Бъдни вечер в читалището- бит и традиция.”а настъпващата Нова година отбелязахме с празнична наздравица и веселие със самодейци и жители от селото.

Редовно във фоайето на читалището пресъздавахме картини от годишните сезони и празници, а по повод бележити дати бяха изработвани табла, провеждани беседи с редовните читатели и ползватели на библиотечната читалня.

Много от културните мероприятия, проведени от читалището бяха с активната подкрепа и участие на самодейци, ученици и учители от ОУ "П.Р.Славейков", деца от Детската градина, членове на Пенсионерски клуб "Млади сърца"и Кметство с. Обретеник.

Всички самодейни състави и техните ръководители заслужават благодарност и признание за завоюваните художественотворчески постижения, за ентусиазма и желанието им да работят за развитието на читалището и да отстояват неговото бъдеще.

Благодарност изказваме и за помощта, която ни оказват Община Борово, ПП-Русе – участък с. Обретеник и на редица родолюбиви българи.

В трудната обстановка през последните години, в която сме принудени да работим, всички вие показвате, че духовната култура и изкуство, на които сте пазители, няма да остане в историята. Всички тези прояви на дейности през изминалия отчетен период, категорично доказват съществуването на институцията, наречена „Читалище” и способността на нейните самодейци и членове да я съхранят.

Председател на ЧН: Е. Стаматова

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **КУЛТУРЕН КАЛЕНДАР НА НЧ ”ХРИСТО БОТЕВ-1928”,**  **С. ОБРЕТЕНИК,ОБЩ. БОРОВО, ОБЛ. РУСЕ ЗА 2020 Г.**   |  |  |  |  |  | | --- | --- | --- | --- | --- | | ДАТА | МЯСТО | КУЛТУРНА ПРОЯВА | ОРГАНИЗА  ТОРИ | ЗА  КОНТАКТ | |  |  | **М. Януари** |  |  | | 06.01.2020г. | Библиотека | „За Ботев-с обич и поклон!  Утро в библиотеката. | Читалище  Училище | 0889105354 | | 17.01.2020г. | Библиотека | 85г. от рожд. на Дамян Дамянов.  На чаша чай със стиховете на поета. | Читалище |  | | 21.01.2020 г. | В ресторант | „Бабинден-минало и настояще”  Фолклорен празник. | Кметство  Читалище  Пенс.клуб |  | |  |  | **М.Февруари** |  |  | | 05.02.2020г. | Библиотека | 100 г.от рождението на Леда Милева- Детско утро в библиотеката. | Читалище  Училище |  | | 14.02.2020г. | Пенс.клуб | „Трифон Зарезан е”.  Фолклорен празник.  Изготвяне на празнична украса във фоайето на читалището. | Читалище  Пенс.клуб |  | | 19.02.2020г. | Библиотека | „ Помним делата ти Апостоле…”  Детско утро в библиотеката.  Изготвяне на витрина. | Читалище  Училище |  | |  |  | **М. Март** |  |  | | 01.03.2020г. | Детска градина  Училище | „Баба Марта бързала, мартенички вързала…”- Изложба на мартеници, изготвени от деца и самодейци. Посрещане на Баба Марта в ДГ и ОУ, Кметство и др. | Читалище  Училище  Д.градина |  | | 03.03.2020г. | Пред  читалище | „Поклон пред вас, герои на България”. Възпоменателен митинг- заря. Изготвяне на витрина. Изнасяне на беседа в Музейната сбирка. | Читалище  Кметство  Училище |  | | 20.03.2020г. | Библиотека | 130 г. от рождението на Чудомир  Да се запознаем с бита и хумора на героите от произведенията на автора.  Пресъздаване на сценка от пиесата „По Чудомировски”. | Читалище  Училище |  | | 27.03.2020г. | Библиотека | „Ден на театъра”. Изготвяне на витрина от снимки на сам.театр.колектив през годините. Представяне на откъси от любими театр.постановки. | Читалище |  | |  |  | **М. Април** |  |  | | 06.04.2020г. | Библиотека | Празници на детската книга и изкуства. „Аз обичам да чета”, „Аз обичам да рисувам”,”Аз обичам да танцувам” – Утра в библиотеката. | Читалище  Училище |  | | 11.04.2020г. | По домовете | „Ой, Лазаре, Лазаре…”.  Лазаруване по домовете. | Читалище  Училище  Самодейци |  | | 19.04.2020г. | Библиотека | „Иде пъстър, весел Великден”.  Изготвяне на витрина от боядисани яйца и великденски ястия. Празничен концерт и скечове от самодейния театрален колектив. | Читалище  Кметство  Училище  ДГ  ПК |  | |  |  | **М. Май** |  |  | | 11.05.2020г. | Библиотека | Ден на библиотекаря.- Среща със самодейци и популяризиране дейността на библиотеката. | Читалище |  | | 24.05.2020г. | Библиотека | Ден на българската просвета и култура. Изготвяне на витрина. Поставяне на венци. Тържествено честване. | Читалище  Училище. |  | |  |  | **М. Юни** |  |  | | 01.06.2020г. | ДГ | Световен ден на детето. Празнично утро в градината.  Поднасяне на подаръци и лакомства. | Читалище  ДГ |  | | 02.06.2020г. | Пред читалище | „Ден на Ботев”-Тържествена заря- проверка. | Читалище  Кметство  Училище |  | | 22.06.2020г. | библиотека | 155 г. от рождението на Чичо Стоян. „Детска китка”. -Литературен час със стихотворенията на автора. | Читалище  Училище |  | |  |  | **М. Юли** |  |  | | 06.07.2020г. |  | 143г. от освобождението на с. Обретеник от османско иго.  Изготвяне на витрина. Полагане на венци пред паметниците.  Тържествено честване с деца и самодейци. Беседа в Муз. сбирка. | Читалище  Училище |  | | 08.07.2020г. | Библиотека | Ден на пчеларя.  Беседа за ползите и лечебните свойства на меда. Изложба,беседа и дегустация на пчелни продукти. | Читалище |  | | 09.07.2020г. | Библиотека | 170г. от рожд. на Иван Вазов.  Литературен час. | Читалище  Училище |  | | 29.07.2020г. | Библиотека | „От раклата на баба”.  Изложба на дантели, шевици , плетива и тъкани изделия. | Читалище  Пенс.клуб  Самодейци |  | |  |  | **М. Септември** |  |  | | 06.09.2020г. | Билиотека | Ден на Съединението на България. – Изготвяне на витрина.  Представяне на презентация. | Читалище  Училище |  | | 08.09.2020г. | Библиотека | Международен ден на грамотността.  „Мога да чета сам”.- Детско утро  с любими бълг.нар.приказки. | Читалище  Училище |  | | 22.09.2020г. | Библиотека | Ден на Независимостта на България.  Изготвяне на витрина и историческа беседа. | Читалище  Училище |  | |  |  | **М. Октомври** |  |  | | 01.10.2020г. | Библиотека | Ден на музиката и поезията. „Размисли за любовта”. – На чаша  чай със стихове, написани от местни самодейци. | Читалище |  | | 21.10.2020г. | Библиотека | 160г. от рождението на Екатерина Каравелова. – Запознаване с живота и дейността и като деятелка на женското движение у нас. Литературен час. | Читалище  Училище |  | | 31.10.2020г. | Библиотека | „Даровете на есента”.- Ден на плодородието.  Изготване на изложба от кулинарни ястия и материали от природата. | Читалище  Пенс.клуб |  | |  |  | **М. Ноември** |  |  | | 02.11.2020г. | Библиотека | Ден на народните будители.  Изготвяне на витрина. Поднасяне на венци. Литературен час с презентация на тема „Пазим своя корен, род и родина”. | Читалище  Училище |  | | 09.11.2020г. | Библиотека | 140г. от рождението на Й.Йовков.  Запознаване с творчеството на автора. Литературен час. | Читалище  Училище |  | | 19.11.2020 | Библиотека | „Внимание,пазете децата”- Световен ден на жертвите от пътни катастрофи.  Литературен час с най-малките ученици. | Читалище  Училище |  | | 20.11.2020г. | Библиотека | Ден на християнското семейство.  Изготвяне на витрина. Представяне на презентация. | Читалище  Училище |  | |  |  | **М. Декември** |  |  | | 06.12.2020г. | Библиотека | „Никулден”- Пресъздаване на фолклорния празник. | Читалище |  | | 24.12.2020г. | По домовете | „Ой Коледо, мой Коледо…”  Коледуване с ученици по домовете. | Читалище  Училище |  | | 29.12.2020г. | В ресторанта | „Нова година, нов късмет”.  Празнично веселие. | Читалище  Кметство  Училище  ДГ  ПК |  | |